**Karácsony Sándor**

**Rózsatéri Református Általános Iskola és Óvoda**

------------------------------------------

1194 Budapest, Kisviola u. 44.

Tel./Fax: (1) 282 - 94 – 83

Email: [ksrefisk3@gmail.com](mailto:ksrefisk3@gmail.com)



**„Öröme van-é valakinek? Dicséretet énekeljen!”**

**Jak 5,13**

**28. O.ZS.V.**

**-VERSENYFELHÍVÁSA-**

***Tisztelt Igazgató Nő /Úr!***

***Kedves Pedagógustársak! Énekelni szerető gyermekek!***

*Szeretettel hívunk és várunk benneteket a budapesti*

***Karácsony Sándor Rózsatéri Református Általános Iskola és Óvoda***

*szervezésében a* ***28****. alkalommal megrendezésre kerülő*

**Országos Református Zsoltáréneklő Versenyünkre!**

*Hálásak vagyunk a mi mennyei Atyánknak, hogy hagyományainkhoz híven ismételten meghirdethetjük versenyünket.*

*Reménykedünk abban, hogy december első napján, ADVENTET INDÍTÓ HANGULATOT tudunk majd teremteni a vetélkedők csodálatos énekhangjaival.*

*Bizakodunk, hogy visszatérő versenyzőink is hasonlóan éreztek: várjátok, hogy újra zsűri elé állhassatok, és bizonyítsátok, hogy énekelni, Urunkat dicsérni fenséges dolog…*

*Várjuk azon iskolák jelentkezését is, akik eddig még nem mérettették meg magukat nálunk, de kedvet kaptak, és szívesen megismerkednének versenyünkkel!*

**A 28. O.ZS.V. időpontja:**

**2023. december 1. péntek**

**Országos versenyünkre többféle kategóriában indulhatnak a gyermekek:**

1. **„Zengjen az ének” egyéni zsoltáréneklő verseny**
2. **„Dicsérjük az Urat” páros dicséreténeklő verseny**
3. **„Ki tud több zsoltárt” egyéni verseny**
4. **„Zengjen az ének” egyéni zsoltáréneklő verseny kiírása:**

* **A versenyre jelentkező, énekelni szerető diákoknak 2 kötelező zsoltár első versszakát kell előadniuk, ill. 1 szabadon választott zsoltár első versszakát.**
* **Ez alól az első két korcsoport kivétel, mert nekik csak egy kötelező és egy szabadon választott zsoltáruk lesz kötelezően.**

***Kötelező énekek:***

|  |  |  |  |
| --- | --- | --- | --- |
| alsó tagozat | I. korcsoport | 1. évfolyam | 42. zsoltár 1. verse, |
| II. korcsoport | 2. évfolyam | 65. zsoltár 1. verse, |
| III. korcsoport | 3. évfolyam | 50. zsoltár 1. verse, 96. zsoltár 1. verse |
| IV.  korcsoport | 4. évfolyam | 93. zsoltár 1. verse, 24. zsoltár 1. verse |
| felső tagozat | V. korcsoport | 5. évfolyam | 68. zsoltár 1. verse, 107. zsoltár 1. verse |
| VI. korcsoport | 6. évfolyam | 35. zsoltár 1. verse, 33. zsoltár 1. verse |
| VII. korcsoport | 7. évfolyam | 46. zsoltár 1. verse, 130. zsoltár 1. verse |
| VIII. korcsoport | 8. évfolyam | 61. zsoltár 1. verse, 133. zsoltár 1. verse |

***Szabadon választható énekek:***

***A szabadon választott énekeknél kérünk benneteket, hogy szintén a zsoltárok közül válasszatok!***

1. **„Dicsérjük együtt az Urat” - páros dicséreténeklő verseny kiírása:**

*A versenyre az idén párok jelentkezését várjuk a következő kategóriákban:*

I. korcsoport: 1.-2. évfolyamosok;

II. korcsoport: 3.-4. évfolyamosok;

III. korcsoport: 5.-6. évfolyamosok;

IV. korcsoport: 7.-8. évfolyamosok;

* *Az induló pároknak csak részben jelöljük ki a kötelező énekeket.*

*Szívünk vágya, hogy tanítványaink minél közelebb kerüljenek az új református énekeskönyv megismeréséhez: ezért az induló párok két szabadon választott dicséret 2-2 versszakával (nem kell feltétlen az első kettő) nevezhetnek be.*

* *Választani a következő dicséretek közül lehet:*

**Istentisztelet kezdő-és főénekek (201 - 252) 363 - 416. oldalakról**

**Az egyházi év énekei- Karácsony: (401 - 423) 520 - 546. oldalakról**

1. „**KI TUD TÖBB ZSOLTÁRT?”** egyéni mennyiségi verseny:

* *Ebben a kategóriában indulókat két csoportra bontva értékeljük: 1-4. valamint 5-8. évfolyam.*
* *Az alsó tagozatos tanulóknak* ***minimum 10****, a felsősöknek* ***minimum 20*** *zsoltár megjelölésével lehet nevezni.*
* *A megtanult énekek listáját a versenyzők a verseny napján nyújtják be a zsűrinek.*
* *A zsűri ez alapján szúrópróbaszerűen énekelteti majd az induló gyermekeket.*
* *Erre a versenyre a nevezett tanulókon felül is lehet nevezni tagozatonként 1-1 tanulót, ill. a zsoltáréneklő versenyen induló tanulók is nevezhetnek.*

**A verseny nevezésével kapcsolatos legfontosabb információk:**

* Felhívjuk a figyelmeteket, hogy hagyományainkhoz híven minden iskolából kategóriánként **1 gyermek** valamint **1 pár** nevezését tudjuk fogadni, tehát azoknál az intézményeknél, ahol több jelentkező lenne, javasoljuk egy háziverseny lebonyolítását!
* **Az egyénileg induló diákok indulhatnak a páros kategóriában is,** (nevezési díjat csak egyszer kérünk tőlük).
* A gimnáziumok szintén indíthatják az általános iskolákkal azonos évfolyamú diákjaikat.
* A verseny során kezdőhang adható a gyerekeknek.
* Versenyzőinket és a kísérőket tízóraival, ebéddel és uzsonnával is kínáljuk valamint kis meglepetéssel fogadunk benneteket!
* A **jelentkezés**kor kérjük a nevező gyermekek nevét, évfolyamát és felkészítő tanáraik nevét és elérhetőségét (emailcím) is megadni!
* A versenyre történő jelentkezés után részletesebb tájékoztatót küldünk a résztvevőknek és felkészítő tanáraiknak.
* **Iskolánk befogadó képessége nem teszi lehetővé, hogy 200 főnél több versenyzőt fogadjunk: ezért nagyon nagy szeretettel kérünk benneteket, hogy a jelentkezési határidőt tartsátok be! A határidő letelte után csak abban az esetben tudunk majd jelentkezéseket fogadni, ha még nem telt be létszámhatár.**

**Nevezési díj**: minden induló versenyzőtől 2 000 Ft nevezési díjat kérünk.

*Az értékelési rendszerünkben tartjuk hagyományainkat:*

*Minden induló versenyző kap minősítő oklevelet (arany, ezüst, bronz), kategóriánként 1., 2., 3. helyezéssel értékeljük a legjobbakat, valamint*

*kategóriánként szeretnénk különdíjat is odaítélni.*

A nevezés **határideje: 2023. november 10. péntek.**

**Nagyon nagy szeretettel várjuk jelentkezéseteket!**

**FONTOS: az esetleges kérdéseket a** [**ksrefisk.ozsv@gmail.com**](mailto:ksrefisk.ozsv@gmail.com) **e-mail címre várjuk.**

**JELENTKEZÉS**

**Ettől az évtől a kisebb hibaszázalék és papír takarékosság miatt áttérünk az elektronikus felületen való jelentkezésre. A versenyzők és kísérőik jelentkezése az alábbi linkről elérhető Google táblázat értelemszerű kitöltésével válik érvényessé:**

[**https://docs.google.com/spreadsheets/d/1osvcFET-N0EWEqxYcouHA1D\_MYStf-gF/edit?usp=sharing&ouid=103900360050325085883&rtpof=true&sd=true**](https://docs.google.com/spreadsheets/d/1osvcFET-N0EWEqxYcouHA1D_MYStf-gF/edit?usp=sharing&ouid=103900360050325085883&rtpof=true&sd=true)

***A regisztrációs díjat a következő számlaszámra fizethetitek be:***

*OTP-bank Rt. 11719001-20248969 (Tulajdonos: Karácsony S. Rózsatéri Ref. Ált. Isk. és Óvoda);*

*a* ***megjegyzés rovatba kérjük, hogy írjátok be az*** *iskolátok nevét!*



**Iskolátok életére és munkátokra Isten áldását kérjük!**

Budapest, 2023. október 05.

*Ullmanné Dénes Annamária Nagy Gábor*

*szervező*  *igazgató*